Jegyzőkönyv
Mely készült a Várdombi Polgárőr Egyesület 2013. 07. hó 20. napján, 7146 Várdomb Kossuth u 93. sz. alatt megtartott alakuló taggyűlésén.

Jelen vannak a jegyzőkönyv mellékletét képező jelenléti ívet aláíró alapító tagok, Simon Csaba, Várdomb község polgármestere, valamint két érdeklődő (Simon Edit, Hanzi Attila).

A jelenlévők az alakuló taggyűlés levezető elnökének megválasztották:

Holcz Tamás (7146 Várdomb, Kossuth u. 102. sz. alatti lakos) tagot.

A jelenlévők jegyzőkönyvvezetőnek megválasztották:

Vass Judit (7146 Várdomb, Dózsa György u. 2. sz. alatti lakos) tagot.

A jelenlévők a jelen jegyzőkönyv hitelesítésére megválasztották:

Jankovics István (7146 Várdomb, Petőfi u. 24. sz. alatti lakos) tagot és

Pacskó Dezső (7146 Várdomb, Kossuth u. 179. sz. alatti lakos) tagot.

A jelenlévő alapító tagok 12 igen szavazattal, ellenszavazat és tartózkodás nélkül elfogadták a meghívóban szereplő napirendi pontokat.

1. napirendi pont:
A Várdombi Polgárőr Egyesület megalakítása
Simon Csaba, Várdomb polgármestere rövid beszámolót tartott a közbiztonság jelenlegi állapotáról, illetve a jövőben a közbiztonság javítása céljából tervezett lépésekről.   

Holcz Tamás összefoglalta az alakuló polgárőrség leendő feladatait, működésének technikai megvalósulását, tagsággal, tagsági díjjal kapcsolatos elképzeléseit, az Alapszabályban foglalt pontokat. Ismertette a leendő tagokkal a velük szemben támasztott követelményeket, jogaikat.

     Kérdések:

· Jankovics István: Érdeklődött a tagság korhatárra vonatkozó feltételeiről.

· Holcz Tamás: Felolvasta az Alapszabály-tervezet szerinti tagságra vonatkozó feltételeket.  

· Hanzi Attila: Kifejtette, hogy szerinte az alapító tagok száma kevés egy Várdomb méretű község polgárőrségi feladatainak ellátására.

· Kovács László: Reagált Hanzi Attila hozzászólására, első lépésnek mindenképpen az egyesület megalakítását tartja, ezt követően lehet növelni a taglétszámot.

      Holcz Tamás javaslatára a taggyűlés 12 igen szavazattal, ellenszavazat és tartózkodás    nélkül a következő határozatot hozta:

1/2013.(VII.20.) számú határozat:
A mellékelt jelenléti ív szerint jelenlévő alapító tagok elhatározták és kimondták a Várdombi Polgárőr Egyesület megalakítását, valamint jelezték tagsági szándékukat.

      A mellékelt jelenléti ív szerint jelenlévő alapító tagok nyílt szavazással ( 12 igen szavazat, ellenszavazat és tartózkodás nem volt ) egyhangúlag elhatározták a Várdombi Polgárőr Egyesület megalakítását és jelezték tagsági szándékukat. 

2. napirendi pont:
A Várdombi Polgárőr Egyesület alapszabályának megvitatása, elfogadása
    Holcz Tamás felolvasta a meghívóban kiküldött és a taggyűlésen kiosztott Alapszabály-tervezet legfontosabb pontjait.

    Holcz Tamás javaslatára a taggyűlés 12 igen szavazattal, ellenszavazat és tartózkodás nélkül a következő határozatot hozta:

2/2013.(VII.20.) számú határozat:
   A Várdombi Polgárőr Egyesület alapító tagjai elfogadták a Várdombi Polgárőr Egyesület Alapszabályát. 

      Az alapító tagok nyílt szavazással ( 12 igen szavazat, ellenszavazat és tartózkodás nem volt ) egyhangú szavazattal elfogadták a Várdombi Polgárőr Egyesület Alapszabályát.  

3. napirendi pont:
A Várdombi Polgárőr Egyesület tisztségviselőinek megválasztása
Jelöltek: 
Elnöki pozícióra egy jelölés érkezett Nagy Viktor személyére. A jelölt a jelölést elfogadta.

Alelnöki pozícióra egy jelölés érkezett Vass Judit személyére. A jelölt a jelölést elfogadta.

Titkár pozícióra egy jelölés érkezett Szénási Lajos személyére. A jelölt a jelölést elfogadta.

Felügyelő Bizottság elnöki pozíciójára egy jelölés érkezett Holcz Tamás személyére. A jelölt a jelölést elfogadta.

Felügyelő Bizottsági tag pozícióra két jelölés érkezett Jankovics István és Pacskó Dezső személyére. 

Jankovics István a jelölést elfogadta.

Pacskó Dezső a jelölést elfogadta.

Választás:
A választás a jelöltekre egymás után nyílt szavazással történt.

Elnökválasztás:
Jelölt: Nagy Viktor

A taggyűlés (12 igen szavazat, ellenszavazat és tartózkodás nem volt) egyhangú szavazattal Nagy Viktort választotta elnöknek.
Egyhangúlag megválasztva az elnöki pozícióra: Nagy Viktor
Alelnökválasztás:
Jelölt: Vass Judit

A taggyűlés (12 igen szavazat, ellenszavazat és tartózkodás nem volt) egyhangú szavazattal Vass Juditot választotta alelnöknek.
Egyhangúlag megválasztva az alelnöki pozícióra: Vass Judit
Titkárválasztás:
Jelölt: Szénási Lajos

A taggyűlés (11 igen szavazat, ellenszavazat nélkül, 1 tartózkodás mellett) Szénási Lajost választotta titkárnak.
Megválasztva a titkár pozícióra: Szénási Lajos
Felügyelő bizottság elnökének választása:
Jelölt: Holcz Tamás

A taggyűlés (12 igen szavazat, ellenszavazat és tartózkodás nem volt) egyhangú szavazattal Holcz Tamást választotta a Felügyelő Bizottság elnökének.
Egyhangúlag megválasztva a felügyelő bizottság elnöki pozíciójára: Holcz Tamás
Felügyelő Bizottági tagok választása:
Jelölt: Jankovics István

A taggyűlés (12 igen szavazat, ellenszavazat és tartózkodás nem volt) egyhangú szavazattal Jankovics Istvánt a Felügyelő Bizottság tagjának választotta.

Jelölt: Pacskó Dezső

A taggyűlés (12 igen szavazat, ellenszavazat és tartózkodás nem volt) egyhangú szavazattal Pacskó Dezsőt a Felügyelő Bizottság tagjának választotta.

A szavazás eredményeként a Taggyűlés Jankovics Istvánt és Pacskó Dezsőt választotta meg az Egyesület Felügyelő Bizottságának tagjainak.

A taggyűlés a fentieknek megfelelően a következő határozatot hozta:

3/2013.(VII.20.) számú határozat:
     A Várdombi Polgárőr Egyesület elnöki pozícióját Nagy Viktor, alelnöki pozícióját Vass Judit, titkár pozícióját Szénási Lajos tölti be. A felügyelő bizottság elnöke Holcz Tamás, a felügyelő bizottság két tagja Jankovics István és Pacskó Dezső.
4. napirendi pont:
A Várdombi Polgárőr Egyesület tagdíjának meghatározása, elfogadása
A taggyűlés a tagdíj mértékére vonatkozóan az alábbi határozatot hozta meg a tagok nyílt szavazással meghozott egyhangú döntése alapján:

4/2013.(VII.20.) számú határozat:
A tagdíj mértéke:

   Rendes tagság esetén:         évi 2000 Ft

   Pártoló tagság esetén:         évi 0 Ft

   Tiszteletbeli tagság esetén: évi 0 Ft.

5. napirendi pont:
Egyéb
Holcz Tamás felvázolta az Egyesület elnökségének további feladatait.

A Taggyűlésnek más napirendi pontja nem volt.

Várdomb, 2013.07.20.

 Vass Judit jegyzőkönyvvezető

Jankovics István hitelesítő                                                          Pacskó Dezső hitelesítő

